Minyak bunga matahari

Minyak bunga matahari adalah minyak tidak meruap yang ditekan daripada biji bunga matahari (Helianthus annuus). Minyak ini biasa digunakan dalam makanan sebagai minyak menggoreng, dan dalam formulasi kosmetik sebagai bahan pelembap. Jumlah penghasilan minyak bunga matahari dunia pada tahun 2014 dikira sebanyak hampir 16 juta tan metrik, dengan Ukraine dan Rusia sebagai negara pengeluar terbesar.

Minyak ini merupakan campuran monotaktepu/politaktepu kumpulan minyak berasid oleik (omega-9)-asid linoleik (omega-6). Kandungan minyak dalam biji kuaci menpunyai julat antara 22% to 36% (28% secara puratanya): kernel biji tersebut mengandungi 45–55% minyak. Minyak yang dikeluarkan dari biji-biji sebegini berwarna kuning ambar dengan bau yang harum; warna minyak ini mempucat setelah ditapis. Rasanya tidak banyak hilang meskipun melalui penapisan serta jika disimpan dengan baik. Minyak ini mengandungi kuantiti sederhana vitamin E, sterol, skualena dan hidrokarbon alifatik

 Komposisi 
Minyak ini ialah sejenis trigliserida; bahan konstituen ditunjukkan seperti dalam gambar rajah. British Pharmacopoeia menyenaraikan profil kimia minyak ini seperti berikut:
 Asid palmitik (tepu): 5%
 Asid stearik (tepu): 6%
 Asid oleik (omega-9 monotaktepu): 30%
 Asid linoleik (omega-6 politaktepu): 59%

 Pengeluaran 
Pada tahun 2014, pengeluaran minyak bunga matahari dunia adalah sebanyak 15.8 juta tan metrik yang didahului oleh Ukraine (4.4 juta tan), Rusia (4.1 juta tan), Argentina (0.9 juta tan), dan Turki (0.7 juta tan).

 Sifat fizikal 
Minyak bunga matahari bersifat cecair pada suhu bilik. Minyak yang ditapis tampak jelas dan sedikit berwarna kuning ambar dengan sedikit bau kelemakan.
 Titik asap (kasar) 232 °C. 450 °F Titik asap (ditapis) 107 °C. 225 °F Ketumpatan (25 °C) 918.8 kg/m3Irina NITA, Anisoara NEAGU, Sibel GEACAI, Anca DUMITRU and Anca STERPU: "Study of the behavior of some vegetable oils during the thermal treatment," Technology and Chemical Engineering Department, Ovidius University, bd. Mamaia 124, Constanta, 900527, Romania http://www.univ-ovidius.ro/anale-chimie/chemistry/2010-1/full/1_nita.pdf  Indeks biasan (25 °C) ≈ 1.4735Nilai penyabunan188-194Nilai iodin120-145Jisim yang tidak boleh disabunkan1.5-2.0%Kelikatan (25 °C), jenis tidak ditapis0.04914 kg/(m*s)

 Kegunaan 

 Dalam penyediaan makanan 
Minyak bunga matahari yang ditapis digunakan untuk memasak pada suhu yang pelbagai julat. Ia bertindak seperti trigliserida sayuran biasa apabila digunakan sebagai minyak menggoreng. Minyak jenis mentahnya digunakan sebagai  kuah salad dalam masakan Eropah Timur.

 Benih makan 
Pengekstrakan minyak bunga matahari meninggalkan sisa biji hancur yang kaya dalam protein dan serat dan digunakan sebagai dedak ternak, baja atau bahan api.

 Sebagai bahan api 
Minyak ini boleh digunakan untuk menggerakkan enjin diesel setelah dicampur dengan diesel di dalam tangki. Campuran minyak ini cenderung mempunyai kelikatan yang lebih tinggi dalam suhu sejuk disebabkan oleh tahap lemak tak tepu dalam kandungan campuran tersebut.Johnson, JJ. Meyer, RF. Krall, JM. Shroyer, JP. Schlegel, AJ. Falk, JS and Lee, CD. 2005. Agronomic Practices. In High Plains Sunflower Production Handbook. Kansas State University, Manhattan, KS [accessed 2014 October 22].

 Rujukan 

Kategori:Minyak sayur